હાર્દિક પટેલ દ્વારા ગત તા.રર નવેમ્બરે અનામત અંગે કોંગ્રેસની અનામત ફોર્મ્યુલા સ્વીકારવા સહિત વિધાનસભાની ચૂંટણીમાં કોંગ્રેસને આડકતરો ટેકો પણ જાહેર કરાયો હતો. તે વખતે પાસ એ કોંગ્રેસ પાસે કોઇ ટિકિટ માગી નહોતી પરંતુ યુવાનોને યોગ્ય પ્રતિનિધિત્વ મળવું જોઇએ તેવી ગોળ ગોળ વાતો કરી હતી. આ ઉપરાંત પાસની નવી કોર કમિટીની બીજા દિવસે ગઠન કરાશે તેવી જાહેરાત કરીને હાર્દિક પટેલે તેમ પણ જણાવ્યું હતું કે જે કોઇ કન્વીનરને કોંગ્રેસ તરફથી કે અન્ય કોઇ પક્ષ તરફથી ટિકિટ મળશે તો તેમણે પાસમાંથી રાજીનામું આપવું પડશે.